Cifra
Haec pagina de signis numeri positionalibus explicat. Si de omnibus quaeris, vide nota numeri. Cifra (Arabice sifr أَلصِّفْر ʾaṣ-ṣifr) est symbolum quod in systematibus numeralibus positionalibus ad numeros repraesentandos adhibetur, sive solum (sicut "2") sive una cum aliis cifris (sicut "25"). In omni systemate numerali positionali basi integra, numerus cifrarum utilium ex valore ipsius basis dependet. Exempli gratia, systema decimale (basi 10) decem cifras habet (a 0 ad 9), systema binarium (basi 2) duas cifras habet (0 et 1), et cetera.